MGA TAGATULONG Mga Aksiyon sa 


Imigrasyon-Pagpapatupad sa 
mga paaralan ng California 


Ang mga sumusunod na tagatulong ay malalapitan ng mga 
imigranteng pamilya na tumutugon sa mga pagkulong o 
deportasyon. 

e Ang tagahanap ng nakakulong ng Pagpapatupad ng 
Imigrasyon at Adwana (Immigration and Customs 
Enforcement, ICE): https:/locator.ice.gov/ 
odis/homePage.do Mangyaring tandaan: Ang lugar na 
ito ay para lamang sa paghanap ng mga taong 
nakakulong na, at hindi para sa mga pangkalahatang 
tanong tungkol sa katayuang pang-imigrasyon. 


Patnubay para sa 
mga Estudyante at Pamilya 


e Ang mga pribadong abugadong pang-imigrasyon na mga 
may akreditasyong kinatawan (na tumutulong sa mga 
imigrante sa mga pamamaraang pang-imigrasyon), o 
mga organisasyon para sa tulong na pambatas: 

e Paghahanap ng Abugado sa Bar ng Estado ng 
California (State Bar of California): 


Para sa karagdagang impormasyon tungkol sa mga 
tagatulong sa pagtugon sa mga aktibidad na 
pagpapatupad na pang-imigrasyon sa mga paaralan ng 
California, o upang magsampa ng reklamo, mangyaring 
http://www.calbar.ca.gov/Attorneys kontakin ang: 


Mga organisasyon ng California na may 
akreditasyon ng Lupon ng mga Apela sa 
Imigrasyon (Board of Immigration Appeals, BIA) 
upang katawanin ang mga imigrante sa Kagawaran 
ng Seguridad ng Sariling Bayan (Department of 
Homeland Security, DHS) at Tagapagpaganap na 
Opisina ng Pagrepaso ng Imigrasyon (Executive 
Office of Immigration Review, EOIR): 

https://www justice.gov/eoir/jpage/ 
file/942306/download#CALIFORNIA. 


Mga Sariling-Tulong ng mga Sentro ng California: 
http://www.courts.ca.gov/ 
selfhelp-selfhelpcenters.htm. 


Mga serbisyo ng mga opisina ng tulong na 
pambatas at pagrekomenda sa abugado: 
http://www.courts.ca.gov/1001.htm. 


Ang konsulada o embahada ng pinagmulang bansa 
ng magulang o tagapangalaga. 


Bureau of Children's Justice 
California Attorney General's Office 
P.O. Box 944255 
Sacramento, CA 94244-2550 
Telepono: (800) 952-5225 


E-mail: BCJ@doj.ca.gov 
https://0ag.ca.gov/bcj/complaint 


Ang Publikasyong ito ay maaaring i-download sa: 
http://www.oag.ca.gov 


S i) RS liberty KYA 
Pra NG ad and justice NEN 


$ a, under law 


Xavier Becerra 
Pangkalahatang Abugado ng California 


Abril 2018 
Tagalog 


ALAMIN ANG IYONG MGA KARAPATAN SA 
EDUKASYON 


Ang iyong Anak ay may Karapatan sa isang Libreng 
Pampublikong Edukasyon 
e Lahat ng bata ay may karapatan sa pantay na daan sa 
libreng pampublikong edukasyon, anuman ang 
katayuang pang-imigrasyon nila o ng kanilang mga 
magulang/tagapangalaga. 
e Lahat ng bata sa California ay: 

May karapatan sa isang libreng pampublikong 

edukasyon. 

Dapat na nakaenrol sa paaralan kung sila ay nasa 

pagitan ng 6 at 18 taong gulang. 

May karapatang mag-aral sa mga ligtas, protektado, at 

payapang paaralan. 

May karapatang pumasok sa isang kapaligiran sa 

pag-aaral sa pampublikong paaralan na malaya sa 

diskriminasyon, panliligalig, pang-aapi, karahasan, 

at pananakot. 

May pantay na pagkakataong lumahok sa anumang 

programa o aktibidad na iniaalay ng paaralan nang 

walang diskriminasyon. 


Impormasyong Kinakailangan para sa Pagpapatala sa 
Paaralan 

e Ang mga paaralan ay dapat tumanggap ng iba't ibang 
mga dokumento mula sa magulang o tagapangalaga ng 
estudyante upang ipakita ang katunayan ng edad o 
paninirahan ng bata. 

e Ang impormasyon tungkol sa katayuan sa 
pagkamamamayan/imigrasyon ay hindi kailanman 
kailangan para sa pagpapatala sa paaralan. Ang isang 
numero ng Social Security ay hindi kailanman kailangan 
para sa pagpapatala sa paaralan. 


Pagiging Kompidensiyal ng Personal na Impormasyon 

e Ang mga pederal at pang-estadong batas ay 
nagpoprotekta sa mga rekord na pang-edukasyon at 
personal na impormasyon ng estudyante. Ang mga batas 
na ito ay pangkaraniwang nag-aatas na ang mga 
paaralan ay kumuha ng nakasulat na pahintulot mula sa 
mga magulang o tagapangalaga bago ilabas ang 
impormasyon ng estudyante, maliban kung ang paglabas 
ng impormasyon ay para sa mga layuning pang- 
edukasyon, nakahantad sa publiko, o bilang tugon sa 
isang utos o subpoena ng hukuman. 

e Ang ilang paaralan ay nagtitipon at nagbibigay sa publiko 
ng basikong “impormasyon para sa direktoryo” tungkol sa 
estudyante. Kung gayon, ang distrito ng paaralan ay dapat 
magbigay sa mga magulang/ tagapangalaga ng 


nakasulat na paunawa ng patakaran sa impormasyon para 
sa direktoryo, at magbigay ng mapipili upang tumangging 
ilabas ang impormasyon tungkol sa iyong anak. 


Mga Plano sa Kaligtasan ng Pamilya Kung Ikaw ay 
Nakakulong o Isinaalim sa Deportasyon 


Maaari mong isapanahon ang impormasyon tungkol sa 
matatawagan sa emerhensiya ng iyong anak, kabilang 
ang mga sekundaryong kontak, upang tukuyin ang isang 
pinagkakatiwalaang tagapangalagang nasa hustong 
gulang na maaaring mangalaga sa iyong anak kung ikaw 
ay makulong o isailalim sa deportasyon. 

Maaari mong kumpletuhin ang isang Apidabit ng 
Awtorisasyon sa Tagabigay ng Pag-aalaga o isang 
Petisyon para sa Pagtatalaga o Pansamantalang 
Tagapangalaga ng Tao, upang bigyan ang isang 
pinagkakatiwalaang nasa hustong gulang ng awtoridad 
na gumawa ng mga desisyong pang-edukasyon at 
medikal para sa iyong anak. 


Karapatang Magsampa ng Reklamo 


Ang iyong anak ay may karapatang mag-ulat ng isang 
krimen ng pagkamuhi o magsampa ng reklamo sa distrito 
ng paaralan kung siya ay dumadanas ng diskriminasyon, 
ginugulo, tinatakot o inaapi dahil sa kanyang aktuwal o 
nadaramang nasyonalidad, etnisidad, o katayuang 
pang-imigrasyon. 


LISTAHAN NG DAPAT TIYAKIN PARA SA MGA 
IMIGRANTENG ESTUDYANTE AT PAMILYANG 
NAG-AARAL SA MGA PAMPUBLIKONG PAARALAN 


1. Hindi mo kailangang ibahagi ang mga sumusunod na 


impormasyon sa mga opisyal ng paaralan: 


Hindi mo kailangang magbahagi ng impormasyon, 

kabilang ang mga pasaporte o visa, tungkol sa katayuang 

pang-imigrasyon ng mga estudyante, magulang, 

tagapangalaga, o ibang mga miyembro ng pamilya. 

Hindi mo kailangang magbigay ng mga numero o mga 

kard ng Social Security (SSN). 

e Kapag nagkukumpleto ng porma para sa “Free and 
Reduced-Price Meals” (Libre at Binawasan ang 
Presyo na mga Pagkain), ibigay lamang ang huling 
apat na numero ng SSN ng nasa hustong gulang na 
miyembro ng sambahayan na pumirma sa aplikasyon. 

e Kung ang pamilya ay nakatutugon sa mga iniaatas sa 
pagiging karapat-dapat ng kita at walang nasa hustong 
gulang na miyembro ng sambahayan na may SSN, 
ang iyong anak ay kuwalipikado pa rin. Markahan ang 
kahon na “No SSN” (Walang SSN) sa mga porma kung 
saan angkop, upang matiyak na ang mga aplikasyon 
ay kumpleto. 


Kung may miyembro ng sambahayan na lumalahok sa 
CalFresh, CaIWORKs (Pagkakataon sa Trabaho at 
Responsibilidad para sa mga Bata ng California), o 
FDPIR (Programang Pamamahagi ng Pagkain sa mga 
Reserbasyon ng Indiyan), walang nasa hustong gulang 
na miyembro ng sambahayan na kailangang magbigay 
ng huling apat na numero ng kanyang SSN upang 
maging kuwalipikado ang estudyante para sa libre o 
binawasan ang presyo na mga pagkain sa paaralan. 
Kapag nagbibigay ng impormasyon para sa katunayan ng 
paninirahan o edad ng estudyante, hindi mo kailangang 
gumamit ng mga dokumentong maaaring maghantad 

ng impormasyong may kaugnayan sa katayuang 
pang-imigrasyon. 


2. Gumawa ng mga hakbang upang protektahan ang 
impormasyon tungkol sa estudyante: 
e Humingi ng nakasulat ng mga patakaran ng paaralan sa 


pagkapribado na nauukol sa impormasyon tungkol sa 
estudyante. 

Repasuhin ang patakaran ng paaralan para sa 
“Impormasyon para sa direktoryo”---na nagpapahintulot ng 
paglabas sa publiko ng basikong impormasyon tungkol sa 
estudyante---at isaalang-alang kung pipiliing hindi ipalabas 
ang impormasyong iyon. 


3. Gumawa ng mga hakbang upang maghanda para sa mga 
kalagayan kung saan ang isa o higit na mga magulang o 
tagapangalaga ay nakulong o isinailalim sa deportasyon: 

e Buuin at itago sa isang ligtas na lugar ang isang “Plano sa 


Kaligtasan ng Pamilya” (halimbawa: 

https://www .lirs.org/assets/2474/ 

bna beinformed safetyplanningtoolkit.pdf) na kabilang ang 
sumusunod na impormasyon: 

e Pangalan ng isang pinagkakatiwalaang nasa hustong 
gulang na mangangalaga sa iyong anak kung walang 
magulang o tagapangalaga na makagagawa nito. 
Ang mga pang-emerhensiyang numero ng telepono at 
mga tagubilin kung saan makakahanap ng 
mahahalagang dokumento (mga sertipiko ng 
kapanganakan, pasaporte, mga kard ng Social 
Security, impormasyon tungkol sa matatawagan para 
sa doktor, atbp.). 

Tiyakin na ang paaralan ng iyong anak ay laging may 
pangkasalukuyang impormasyon tungkol sa matatawagan 
sa emerhensiya, kabilang ang mga panghaliling kontak 
kung walang magulang o tagapangalaga na matatawagan. 


